Фаевка (Азнакай районы)

Фаевка (, ) ― Татарстан Республикасы Азнакай районында бетерелгән торак пункт.  1930 елдан Бөгелмә районы  караган. 1930 елда халык саны 121 кеше. 1963 елдан соң белешмә басмаларда искә алынмый.
   Фаевка. Исчезнувшие НП-2016.pdf   С.267
 География 
Хәзерге Татарстан Республикасы Азнакай районы территориясендә, Чемодурдан 3 км, Актүбә эшчеләр бистәсеннән ~10 км, Азнакай шәһәреннән көньякка таба ~20 км, Бөгелмә тимер юл станциясеннән – 32 км ераклыкта урнашкан булган. 
 Административ бүленеш 
1930 елдан Бөгелмә районы Чемодур авыл советы составында булган.  История деревни Февка.  Татары без границ
 Демография 
 Халык саны1930193919561963197012115388260
Төп милләтләр: украиннар, руслар. 
 Тарих 
Яңа торак пунктка Украинаның Чернигов губернасы (хәзерге Чернигов өлкәсе Новгород-Северский районы)   авылыннан күченеп утыручылар нигез салган. Биредә җир сатып алып, беренче күчеп килүчеләр ― Заспенко, Маханько, Петрухан, Лемешко, Синявский гаиләләре. Күченүчеләр Чемодур авылыннан 3 км читтәрәк урнашкан яңа авылга еракта калган туган авылларының исемен кушканнар. Авылның ике кыска гына урамы, 30-35 хуҗалыгы булган. Башлангыч мәктәп булган (анда Анастасия Сергеевна, Вера Николаевна Аверьянова, Надежда Николаевна, сугыштан исән-сау кайткан Николай Титович Лемешко эшләгән). Авылда кибет булмаган, азык-төлекне Чемодурдан яки Алферовкадан алып кайтканнар.
1930-елларда авылда оештырылган күмәк хуҗалыкка Димитров исеме бирелгән (рәисе Александр Сазонов). Колхоз игенчелек, терлекчелек, умартачылык белән шөгыльләнгән, яшелчә үстергән. Сыер, сарык, ат үрчеткәннәр. Басуларда бодай, арыш, борчак үстергәннәр. Колхозда техника булмау сәбәпле, бар эшләр ат һәм кул көче белән эшләнгән. Авыл янәшәсендә елга булмагач, яшелчәгә сибәргә суны коелардан һәм кечкенә инешләрдән алганнар.
Йорт хуҗалыкларында терлек тотканнар, яшелчә үстергәннәр. Украин хатыннары күп төрле яшелчәне үстерә дә, аны саклый да белгәннәр. Ирләре ат өчен дирбия эшләгән, хатыннары чигү чиккән. 14 октябрьдә Покрауны бәйрәм иткәннәр.
Колхозларны эреләндерү башлангач, 1957 елда Димитров исемендәге күмәк хуҗалыкны Бөгелмә районы «Сокольский» совхозына (үзәге Чемодур) кушалар (Алфёровка, Тетвель авыллары белән бергә). Алфёровка. Институт Татарской Энциклопедии  Терлекләрне Чемодур авылына күчергәч, авылда эш калмый, халык әкренләп тарала башлый: күбесе Чемодурга, кайберләре Бөгелмәгә күчеп китә.   История села Чемодурово.  Татары без границ
Авылның ташландык христиан зираты сакланган. Нефть сәнәгате объектларына хезмәт күрсәтү өчен төзелгән иң беренче электр подстанциясенә Фаевская исеме бирелгән.
 Шәхесләр 

 Михаил Егорович Булатов (1932 елда Фаевкада туган), «Татнефть» АҖ Азнакай бораулау эшләре идарәсенең бульдозер машинисты, медальләр белән бүләкләнгән.
 Татьяна Ивановна Савельева (1939), «Актюбанефть» НГДУ операторы, медальләр белән бүләкләнгән.
 Искәрмәләр 

 Әдәбият 
 Фаевка  // Азнакай. Хәтер түрендәге авыллар (җыентык; авторлар коллективы, төзүче М. М. Гарипов). К.: Идел-Пресс, 2016, 305-306нчы  бит.
 Фаевка // Исчезнувшие населённые пункты Республики Татарстан: справочник / под ред. Р.В.Шайдуллина. – Казань: ОП «Институт татарской энциклопедии и регионоведения АН РТ», 2016. – 320 с. ISBN 978-5-902375-13-5
 Сылтамалар 
  Фаевка. Татарстан Республикасының югалган торак пунктлары
 Моны да карагыз 
 Бугаевка
 Кәкре Елга МТСы 
 Шкаповка 
 Урсай Ключ

Төркем:Азнакай районының торак пунктлары 
Төркем:Татарстанның юкка чыккан торак пунктлары